Hjælp til indretning | Indretningsarkitekt | Kyndig vejledning
Forside » Hjælp til indretning
At indrette sit hus eller lejlighed er for mange en super spændende og sjov opgave.
I blade, magasiner og på de sociale medier kan du støde på mange vanvittigt flotte og inspirerende arkitektoniske hjem. Drømme om indretning spænder vidt, og denne kreative proces kan være både legende og en stor fornøjelse.
Men de mange idéer kan også nogle gange gøre det svært at vælge.
Bare det at finde frem til de enkelte produkter kan ofte være en udfordring.
Og så kan der jo være forskellige meninger i husstanden om, hvordan det hele skal løses. Udvalget er enormt, og det er ofte nemmere at finde flotte produkter end at begrænse sig, når først det hele skal sættes sammen.
Få kyndig hjælp af indretningsarkitekt
Her i butikken har vi bred erfaring fra vores mange projekter, og vi vil kunne hjælpe dig et godt stykke hen ad vejen.
Vi ved rigtig meget om de forskellige typer fliser, og hvordan de sammensættes og fungerer bedst sammen for at passe til husets oprindelige arkitektur. Derudover samarbejder vi også med et par indretningsarkitekter, der vil kunne hjælpe til at få styr den enkelte opgaves muligheder og begrænsninger.
Et par timers omkostning til en indretningsarkitekt vil i mange tilfælde være rigtig godt givet ud.
Få hjælp til drømmene & udførslen
I Storkøbenhavn kan vi anbefale Cecilie Friis-Mikkelsen. Hun har arbejdet som indretningsarkitekt, stylist, projektleder og designer for danske brands og er uddannet fra Arkitektskolen for Indretningsdesign i 2015.
I dag er Cecilie indehaver af virksomheden Cecilie Friis-Mikkelsen Design Studio.
Her tilbyder hun sine kompetencer inden for indretning.
Såsom farve- og materialesammensætninger til et enkeltstående møbel, i et rum eller totalindretning af et helt hjem, bespoke møbeldesigns, indretningskoncepter med mere.
Cecilie vægter relationen og samarbejdet med kunden meget højt. Ligesom kvalitet, balance og tidløse designløsninger er hendes tilgang på sine projekter.
Ønsker du at booke en aftale?
Hvis det lyder til, at en indretningsarkitekt kunne være den rette løsning for dig og dit boligprojekt.
Så kontakt os gerne for en aftale ved at ringe på 3393 9331, eller du kan sende os en mail på mail@firedearth.dk.